kardosdrur/scandi-wiki huggingface dataset:
Johan Edman

Johan Viktor Edman (29. marts 1875 – 19. august 1927) var en svensk tovtrækker som deltog i OL 1912 i Stockholm.

Edman blev olympisk mester i tovtrækning under OL 1912 i Stockholm. Han var med på det svenske hold som vandt konkurrencen.

Eksterne henvisninger 
 

Tovtrækkere fra Sverige
Deltagere for Sverige ved sommer-OL 1912
Medaljevindere ved sommer-OL 1912
Olympiske mestre fra Sverige
Svend Hvidtfelt Nielsen

Svend Hvidtfelt Nielsen (født 7. marts 1958) er en dansk komponist, organist og musikforsker. Han er bror til sprogteoretikeren Karsten Hvidtfelt Nielsen.

Tog efter studier hos bl.a. Finn Viderø og Jens E. Christensen Kirkemusikalsk Diplomeksamen fra Det Kongelige Danske Musikkonservatorium som privatist 1985. Tog Diplomeksamen i komposition sammesteds 1988 (ved Yngve Jan Trede, Ib Nørholm og Hans Abrahamsen) og derefter Solisteksamen i komposition fra Det Jyske Musikkonservatorium (ved Per Nørgård og Karl Aage Rasmussen). Blev cand.mag. i musik og filosofi fra Københavns Universitet 1994.

Svend Hvidtfelt Nielsen har været organist i Brorsons Kirke (1982-85) og i Solvang Kirke (1985-91). Er organist i Mariendal Kirke (1991-).

Svend Hvidtfelt Nielsen har undervist i teori og komposition ved Det Fynske Musikkonservatorium 1989-1999. Har siden 1998 undervist i teori og analyse ved Københavns Universitet, fra 2003 som studielektor.

Har udøvet organisatorisk virke som medlem af Ung Nordisk Musik (UNM)'s bestyrelse 1983-87, Danske Unge Tonekunstnere (DUT)'s bestyrelse 1986-1990 og Dansk Komponistforenings bestyrelse 1990-2001, de sidste to år som næstformand.
 
Initierede SNYK, genreorganisationen for ny kompositionsmusik og anden eksperimenterende musik i Danmark og var formand for bestyrelsen 2000-2002. 
 
Medlem af bestyrelsen for det, der tidligere hed Samfundet Til Udgivelse Af Dansk Musik, men nu hedder Edition-S, fra 2006. Fra 2010 som formand for bestyrelsen.
 
Medlem af Statens Musikråd 1995-99 og medlem af Statens Kunstfond's udvalg for klassisk tonekunst 2002-2005.

Svend Hvidtfelt Nielsen har skrevet en række artikler om musikteori samt bogen Virkeligheden fortæller mig altid flere historier: om Per Nørgårds verdenssyn og musik.

Noter

Eksterne henvisninger 
 
 svendhvidtfeltnielsen.dk
 Dansk Komponistforening
 Gyldendal Den Store Danske
 Dacapo Records
 Institut for Kunst og Kulturvidenskab
 Seismograf 

Komponister fra Danmark
Organister fra Danmark
Musikforskere fra Danmark
Personer i Kraks Blå Bog
Erik Algot Fredriksson

Erik Algot Fredriksson (13. juni 1885 – 14. maj 1930) var en svensk politimand og tovtrækker som deltog i OL 1912 i Stockholm.

Fredriksson blev olympisk mester i tovtrækning under OL 1912 i Stockholm. Han var med på det svenske hold, som vandt konkurrencen. Da kun to hold stillede op, krævede guldmedaljen kun én sejr, som svenskerne opnåede mod Storbritannien.

Det svenske hold med Fredriksson på holdet blev desuden verdensmestre i 1913.

Erik Fredriksson døde i en trafikulykke som blot 44-årig i 1930.

Referencer

Eksterne henvisninger 
 

Tovtrækkere fra Sverige
Deltagere for Sverige ved sommer-OL 1912
Olympiske mestre fra Sverige
Medaljevindere ved sommer-OL 1912
Conrad Magnusson

Conrad Emanuel Magnusson (18. august 1874 – 14. september 1924) var en amerikansk tovtrækker som deltog i OL 1904 i St. Louis.

Magnusson blev olympisk mester i tovtrækning under OL 1904 i St. Louis. Han var med på det amerikanske hold Milwaukee Athletic Club som vandt konkurrencen.

Eksterne henvisninger 
 

Tovtrækkere fra USA
Olympiske mestre fra USA
Medaljevindere ved sommer-OL 1904
Rosen Plevneliev

Rosen Plevneliev (født 14. maj 1964) er en bulgarsk politiker og fra januar 2012 Bulgariens præsident. Han var minister for regional udvikling og offentligt arbejde fra 2009 til 2011, som del af Boyko Borisovs regering. Plevneliev blev valgt til præsident i en anden valgrunde og tiltrådte posten 18. januar 2012.

Plevneliev er uddannet datalog ved Det tekniske universitet i Sofia. Efter endt uddannelse startede han i de første år af Bulgariens overgang til demokrati og markedsøkonomi en række virksomheder i bygge- og ejendomsbranchen. Fra 1991 til 1998 arbejdede han i Tyskland, hvor hans entreprenørfirma var underleverandør ved byggeprojekter.

I 2009 blev Plevneliev engageret i partiet GERB og i juli samme år blev han udnævnt til minister for regional udvikling og offentligt arbejde i regeringen ledet af premierminister Boyko Borisov. Han blev nomineret som præsidentkandidat af GERB til valget i oktober 2011. Plevneliev vandt valget med 52,6 % af stemmerne i anden runde..

Referencer 

Bulgariens præsidenter
Hadia Tajik

Hadia Tajik (født 18. juli 1983 i Bjørheimsbygd, Rogaland) er en norsk-pakistansk journalist, jurist og politiker fra Oslo. Hun var fra 14. oktober 2021 til 4. marts 2022 arbejds- og inkluderingsminister i Jonas Gahr Støres regering.
Hun var næstformand i Arbeiderpartiet fra 2015 til 2022 og har været medlem af Stortinget siden 2009 for Arbeiderpartiet. Mellem 2012 og 2013 var hun udnævnt til statsråd med ansvar for kulturministeriet i Jens Stoltenbergs anden regering. Hun blev hermed den yngste minister (statsråd) nogensinde i Norge og den første muslimske.

Baggrund 
Tajik er født og oppvokst i Bjørheimsbygd i Strand i Rogaland. Hendes forældre er indvandret fra Pakistan i begyndelsen af 1970'erne.

Tajik har en bachelorgrad i journalistik fra Høgskolen i Stavanger, en mastergrad i menneskerettigheder fra Kingston University i England og en mastergrad i retsvidenskab fra Universitetet i Oslo.

Politisk arbejde 
Tajik blev 1. december 2006 ansat som politisk rådgiver for statsråd Bjarne Håkon Hanssen. Derefter havde hun et vikariat som politisk rådgiver for statsminister Jens Stoltenberg i 2008. 
Tajik markerede sig tidligt i valgkampen 2009 som en flittig bruger af sociale medier og videohistorier på internettet. Hun blev valgt ind i Stortinget,som følge af at Arbeiderpartiet vandt seks mandater i Oslo, og var 2009 - 2013 medlem af Stortingets kirke-, uddannelses- og forskningskomité.

Tajik er Arbeiderpartiets nestleder (viceformand), valgt på partiets kongres i 2015.  For perioden 2013 - 2017 var hun leder for Stortingets Justitiekomité .

I januar 2018 skrev Verdens Gangs politiske redaktør (Hanne Skartveit) at Tajiks "håndtering av Giske-saken kan koste henne posisjonen som nestleder i Ap. Eller den kan bringe henne helt til topps". Senere i januar skrev medierne at "Hun er i prinsippet den neste til å rykke opp som leder, hvis Støre gir seg".

Noter

Eksterne henvisninger 

 Hadia Tajiks biografi fra stortinget.no
 Hadia Tajiks hjemmeside

Kulturministre fra Norge
Jurister fra Norge
Journalister fra Norge
Desomorfin

Desomorfin (dihydrodesoxymorfin) er et opioid opfundet i 1932 i USA, som er et derivat af morfin hvor 6-hydroxyl gruppen er fjernet og 7,8 dobbeltbindingen er reduceret. Det har afslappende og smertestillende virkning, og er omkring 8-10 gange kraftigere end morfin.

Desomorfin anvendes ikke klinisk i Danmark, men er før blevet anvendt i Schweiz.

Desomorfin fremstilles under simple forhold og sælges som rusmiddel under navnet Krokodil med et højt indhold af forurenende komponenter. Misbrug af Krokodil medfører derfor store fysiologiske skader og kan medføre døden i løbet af få år. Gennemsnitslevealderen for en misbruger af Krokodil anslås at være to år, hvor misbrugeren rådner op indefra, og derfor har Krokodil fået prædikaterne "verdens værste narko" og  "dødsnarko".

Krokodil

Desomorfin skabte opmærksomhed i 2010 i Rusland på grund af en øgning i ulovlig produktion af stoffet. Desomorfin kan relativt simpelt syntetiseres ud fra kodein, jod og rød fosfor. Desomorfin fremstillet efter denne metode er dog svært forurenet med forskellige giftige og ætsende biprodukter. Gadenavnet i Rusland for hjemmelavet desomorfin er Krokodil, på grund af det skæl-lignende udseende af huden på dem der indtager det.

Da det ofte er svært at skaffe heroin i Rusland, kombineret med den nemme og billige adgang til håndkøbspræparater med kodein, er misbruget af krokodil stigende. Rusen som opnås ved indtagelse af krokodil ligner heroins, men er mere kortvarig. Da hjemmelavet krokodil indtages intravenøst og ofte uden yderligere oprensning, er stoffet blevet berygtet for at medføre alvorlig vævsskade, flebitis og koldbrand, som kan kræve amputation af lemmer.

I USA er misbruget af Krokodil i 2013 spredt til staterne  Illinois, Utah og Arizona, stoffet er i 2014 også set i  Danmark.

Krokodils hovedingrediens er hovedpinepiller, og ellers er der følgende:

Eksterne links og henvisninger 

Opioider
Lægemidler tilhørende nervesystemet
August Rodenberg

August Henry Rodenberg (25. juli 1873 i Stolzenau – 12. april 1933 i St. Louis) var en amerikansk tovtrækker som deltog i OL 1904 i St. Louis.

Rodenberg vandt en sølvmedalje i tovtrækning under OL 1904 i St. Louis. Han var med på det amerikanske hold Southwest Turnverein of St. Louis No. 1 som kom på en andenplads.

Eksterne henvisninger 
 

Tovtrækkere fra USA
Personer fra St. Louis
Medaljevindere ved sommer-OL 1904
Olympiske sølvmedaljevindere fra USA
Vort Land

Vort Land var en dansk avis, der udkom 23. september 1896 – 31. maj 1919 og havde tilknytning til Højre og siden Det Konservative Folkeparti. Avisen blev stiftet ovenpå konseilspræsident J.B.S. Estrups afgang som partiformand for Højre samme år og den konfliktfyldte tid, der fulgte som en modvægt til Politiken.

I sin første udgivelse i september 1896 beskrev Vort Land sig selv således:

1915 forsøgte det tyske gesandtskab i København med Louis von Kohl som stråmand at opkøbe Vort Land, men det mislykkedes.

Redaktører 

1896–1898 Lauritz Vilhelm Birck
1898-1900 Christian Gulmann
1911 L.C. Nielsen

Andre medarbejdere
Julius Schovelin, nationaløkonomisk medarbejder 1896-1904 
Carl Muusmann, 1896-1919
Gustav Vermehren, kunstanmelder 1900-1904
Olaf Linck 1900-1913
Victor Elberling 1906-1912

Kilder 

Aviser fra Danmark
Etableret i 1896
Ophørt i 1919
Adelaide Sinclair

Adelaide Helen Grant Sinclair (16. januar 1900 - 20. november 1982) var en canadisk embedsmand, som blev udnævnt til formand for UNICEFs eksekutivkomite fra 1951 til 1952, og fra 1957 til 1967 var hun som leder af den canadiske delegation direktør for UNICEF, og således en af de højest placerede kvinder i de Forenede Nationer.

Hun blev født i Toronto, Ontario, og fungerede under 2. verdenskrig som leder af kvindesektionen WRCNS (Women's Royal Canadian Naval Service) i den canadiske flåde. Hun fik i 1945 udmærkelsen Order of the British Empire.

Referencer 
 
 
 

 

Personer fra Canada
FN
Embedsmænd
Charles Thias

Charles Henry Robert Thias (15. november 1879 – 19. november 1922) var en amerikansk tovtrækker som deltog i OL 1904 i St. Louis.

Thias vandt en bronzemedalje i tovtrækning under OL 1904 i St. Louis. Han var med på det amerikanske hold Southwest Turnverein of St. Louis No. 2 som kom på en tredjeplads.

Eksterne henvisninger 

Tovtrækkere fra USA
Medaljevindere ved sommer-OL 1904
Olympiske bronzemedaljevindere fra USA
Joseph Roffo

Louis Joseph Roffo (21. januar 1879 i Paris – 5. februar 1933 smst) var en fransk tovtrækker som deltog i OL 1900 i Paris.

Roffo vandt en sølvmedalje i tovtrækning under OL 1900 i Paris. Han var med på det franske hold som kom på en andenplads.

Eksterne henvisninger 
 

Tovtrækkere
Personer fra Paris
Medaljevindere ved sommer-OL 1900
Olympiske sølvmedaljevindere fra Frankrig
Zwischenbrücken

Zwischenbrücken var en selvstændig kommune i Østrigs hovedstad Wien 1848 – 1850. I dag er området en del i Wiens 2. bezirk Leopoldstadt og 20. bezirk Brigittenau.

Navnet kommer af dets placering mellem to Donaubroer: den store Taborbrücke og den lille Taborbrücke, hvorover landevejen til Bøhmen og Mæhren løb. Etableringen af området i 1698 samt befæstningsanlægget i den nordlige del af Wien, muliggjorde beboelse af området.

I 1859 blev området sammen med Brigittenau indlemmet i det nyetablerede Leopoldstadt, mens den ydre del af Zwischenbrücken (tæt ved Floridsdorf) blev offer for reguleringen af Donau.

I tiden efter 1870 blev området hurtigt bebygget. I år 1900 lykkedes det kommunalpolitikere at at udskille Brigittenau fra Leopoldstadt, hvilket førte til en deling af det historiske område Zwischenbrücken.

I dag er Zwischenbrücken på vej ind i en ny udviklingsfase, fordi Nordbanens gamle godsbanearealer er ved at blive forvandlet til nye bebyggelsesområder.

Bydele i Wien
Hirsutisme

Hirsutisme, er en hudsygdom, der giver en øget behåring af mandlig type hos en kvinde og den afgørende faktor for udviklingen, er den lokale koncentration af 5-alfa-dihydrotestosteron (DHT) i hårsækkens celler. Findes den unormale behåring på andre steder end armhule og underliv, kaldes det hirsutisme. I ansigtet er der ofte tale om behåring på kinder, overlæbe og hage. På kroppen kan der være hårvækst forskellige steder, f.eks mellem brysterne, nederst på maven og på ryggen.

Kilder og referencer

Hudsygdomme
Copiale cipher

Copiale cipher er et krypteret manuskript i bogform med 75.000 håndskrevne bogstaver og symboler på 105 sider. Manuskriptet er dateret til perioden 1760-1780, men selve teksten er formentlig cirka 25 år ældre. Det indeholder såvel abstrakte symboler som bogstaver fra det græske alfabet og størstedelen af det latinske alfabet. Det var næsten ukendt i offentligheden, indtil et internationalt forskerteam brød koden i april 2011.

Manuskriptet blev dekrypteret af Kevin Knight fra University of Southern California i samarbejde med Beáta Megyesi og Christiane Schaefer fra Uppsala universitet. De konstaterede, at manuskriptet var et komplekst homofonisk substitutionsciffer.

Kilder og eksterne henvisninger 

 Den dekrypterede tekst på tysk
 Den dekrypterede tekst på engelsk

Frimureri
Kryptografi
Manuskripter
Karen Frøsig

Karen Frøsig (født 23. september 1958 i Løgstør) er en dansk jurist og erhvervsleder, der siden 2010 har været administrerende direktør for Sydbank.

Frøsig blev cand.jur. fra Aarhus Universitet i 1983 og var efterfølgende advokatfuldmægtig, men skiftede allerede i 1986 til finansverdenen. Først som jurist i Privatbanken, og fra 1987 som jurist og kontorchef i Topdanmark. I 1991 blev hun juridisk chef i Aktivbanken og fra 1992 direktionssekretær og leder af bankens fællessekretariat. Frøsig kom til Sydbank samtidig med Sydbanks overtagelse af Aktivbanken i 1994; først som chefjurist og fra 2008 som medlem af direktionen. Siden juni 2010 har hun været bankens administrerende direktør. 

Hun er også formand for bestyrelsen for Ejendoms­selskabet af 1. juni 1986 A/S og næstformand for bestyrelserne for Bankdata og Regionale Bankers Forening. Desuden er hun medlem af bestyrelsen for PRAS A/S, Finansrådet, Totalkredit, Multidata Holding A/S, Multidata A/S, BI Holding A/S samt Dansk-­Tysk Handelskammer.

Karen Frøsig er gift med advokat Karsten Steen Jensen.

Kilder
 Sydbanks årsrapport 2011
 Karen Frøsigs blå bog  Dagbladet Børsen  

Personer fra Løgstør
Jurister fra Danmark
Bankdirektører fra Danmark
Erhvervskvinder
Personer i Kraks Blå Bog
Gösta Runö

Gösta Otto Runö (født 9. december 1896 i Stockholm, død 13. november 1922 i Linköping) var en svensk moderne femkæmper, som deltog i OL 1920 i Antwerpen.

Runö blev med 27 point samlet nummer tre i moderne femkamp ved OL i 1920 i en konkurrence, der var domineret af svenskere. Således vandt Runös landsmænd, Gustaf Dyrssen og Erik de Laval, henholdsvis guld (18 point) og sølv (23 point). Runö vandt i 300 m svømning og 3000 m løb, blev nummer fem i ridekonkurrencen, nummer 16 i fægtning og nummer fire i skydning. 

Runö var løjtnant i flyvevåbnet, og han stillede op i sin sport for I20 IF fra Umeå.

Han blev dræbt, da hans fly styrtede ned i sit Phönix D.III-fly. Hans far opsatte en lille mindesten på nedstyrtningsstedet i nærheden af Linköping.

Referencer

Eksterne henvisninger 

Moderne femkæmpere fra Sverige
Personer fra Stockholm
Omkomne ved flyulykker
Deltagere for Sverige ved sommer-OL 1920
Olympiske bronzemedaljevindere fra Sverige
Medaljevindere ved sommer-OL 1920
Symmetri454

Symmetri454-kalenderen (Sym454) er et forslag til en reform af den gregorianske kalender. Den er en kalender baseret på Solen, der bevarer den traditionelle syv-dages uge, har symmetriske, lige kvartaler og starter hver måned på en mandag.

Kalenderåret 
Forslaget lægger kalenderen ud som følger:

 De sidste syv dage af december, vist i gråt, er dage der ligger uden for kalenderen. De tillægges kun på skudår. 

Idéen med at lade måneder have fire eller fem hele uger er ikke ny, da den blev foreslået i 1970'erne af Chris Carrier til the Bonavian Civil Calendar, og af Joseph Shteinberg til sin "Kalender uden delte uger". Mens den første har 5+4+4 uger pr. kvartal og den sidste har 4+4+5 uger pr. kvartal har Symmetri454 symmetriske 4+5+4 uger pr. kvartal, hvoraf navnet er udledt. Bemærk i øvrigt at der intet mellemrum er mellem "Symmetri" og "454".

Kalendere
Kjell Espmark

Kjell Espmark (født 19. februar 1930 i Strömsund i Jämtland, død 18. september 2022) var en svensk forfatter, digter, litteraturhistoriker; professor ved Stockholms Universitet 1978–95 og medlem af Svenska Akademien siden 1981.

Espmarks skønlitterære forfatterskab blev indledt 1956 og omfatter tretten digtsamlinger, ti romaner og en novellesamling. Han skrev også monografier om Harry Martinson og Tomas Tranströmer, en doktorsafhandling om Artur Lundkvists digtning samt en omfattende historik om Nobelprisen i litteratur.

Kildehenvisninger

Eksterne henvisninger 
 Svenska Akademiens side om Kjell Espmark 
 Bogforlagets præsentation  
 

Faglitterære forfattere fra Sverige
Digtere fra Sverige
Romanforfattere fra Sverige
Novelleforfattere fra Sverige
Medlemmer af Svenska Akademien
Svensksprogede forfattere fra Sverige
Northern (Ghana)

Northern Region er en af Ghanas ti administrative regioner, med administrativ hovedstaf i byen Tamale.

Regionen  ligger i den nordlige del af landet og grænser mod nordvest til regionen Upper West, Ghana, mod nordøst til  Upper East, mod sydvest til Brong-Ahafo, mod sydøst til  Volta, mod vest til Elfenbenskysten og mod øst til Togo. Regionen gennemløbes af floderne  Sorte- og Hvide-Volta og deres bifloder Nasia og Daka.

Distrikter

Northern Region inddeles  i følgende 13 distrikter:
 Bole District
 Bunkpurugu-Yunyoo District
 Central Gonja District
 East Gonja District
 East Mamprusi District
 Gushiegu District
 Karaga District
 Nanumba North District
 Nanumba South District
 Saboba/Chereponi District
 Savelugu/Nanton District
 Sawla-Tuna-Kalba District
 Tamale Municipal District
 Tolon/Kumbungu District
 West Gonja District
 West Mamprusi District
 Yendi District
 Zabzugu/Tatale District

Ghanas regioner
Jesuitiske missionsstationer hos guaraniindianerne

Jesuit missionsstationer hos guaraniindianerne er en række stationer etableret i 1600 - og 1700 tallet af Jesuitiske missionærer hos guaraniindianerne i guaraniindianernes territorium i det nuværende Argentina, Brasilien, Paraguay og Uruguay. 

I 1983 blev ruinerne af missionsstationen i São Miguel, Brasilien optaget på UNESCOs Verdensarvsliste og året efter blev også missionsstationerne San Ignacio Mini, Santa Ana, Nuestra Senora de Loreto og Santa Marla la Mayor, alle fra Argentina optaget på listen.

Se også 
Jesuitmissionerne i Chiquitos

Verdensarvsområder i Nord- og Sydamerika
Dagomba (folk)

Dagomba (også: Dagbamba, Dagbane) er en folkegruppe, der lever i regionen Northern i Ghana. Religiøst hører de hovedsageligt til islam. Sproget Dagomba eller Dagbani tales af omkring 800.000 mennesker.

Dagombaer er nært forbundet med Mossifolket i Burkina Faso og de ghanesiske Mamprusi. Dagombaernes største by er regionshovedstaden i Northern, Tamale.

Kongeriget Dagomba 
Kongeriget Dagomba var en selvstændig stat i det nordlige Ghana, der eksisterede i næsten 500 år fra 1409 til ca. 1899.

Politik 
To blodige episoder har i nyere tid involveret Dagombaerne: 
I 1994 udviklede spændinger mellem Dagombaer og det nomadischen Konkomba-folk sig i blodige etniske konflikter, hvor flere tusinde mennesker mistede livet.
 I 2002 førte en tronfølgestrid om leder/konge-embedet Ya Na mellem fjendtlige klaner i residensbyen Yendi til 34 menneskers død.

Eksterne kilder og henvisninger 
 zu ethnischen Konflikten und Verhältnis Dagomba - Konkomba  
 Ethnologue.com

Folkeslag i Afrika
Folkeslag i Ghana
Jeppe Toft

Jeppe Toft var næstformand for Liberal Alliances Ungdom. Han stoppede frivilligt som næstformand i forbindelse med Liberal Alliances Ungdoms Landsmøde i 2013 efter et år på posten.

Referencer 

Politikere fra Liberal Alliance
Gordy

Gordy er en amerikansk familie comedy-drama film fra 1995, instrueret af Mark Lewis. Filmen handler om grisungen Gordy som søger sin familie. Gordy har forvildet sig fra familien, som er taget til slagteriet i Omaha. Filmen blev udgivet i biograferne den 12. maj 1995. Det var distribueret af Miramax Family Films.

Medvirkende 
 Doug Stone som Luke MacAllister
 Kristy Young som Jinnie Sue MacAllister
 Tom Lester som kusine Jake
 Deborah Hobart som Jessica Royce
 Michael Roescher som Hanky Royce
 James Donadio som Gilbert Sipes
 Ted Manson som Henry Royce
 Tom Key som Brinks
 Jon Kohler og Afemo Omilami som Dietz og Krugman

Stemmer 
 Justin Garms som Gordy
 Hamilton Camp som Gordys far
 Jocelyn Blue som Gordys mor
 Frank Welker som fortelleren
 Tress MacNeille som Wendy
 Earl Boen som Minnesota Red
 Frank Soronow som Dorothy the Cow
 Billy Bodine som grisungen
 Blaek McIver Ewing som grisungen
 Julianna Harris som grisungen
 Sabrina Weiner som grisungen
 Heather Bahler som grisungen
 Jim Meskimen som Bill Clinton

Referencer

Eksterne henvisninger 
 

Amerikanske film fra 1995
Familiefilm fra USA
Komediefilm fra USA
Dramafilm fra USA
Hassan Sheikh Mohamud

Hassan Sheikh Mohamud (født 29. november 1955) er en somalisk politiker, der har været Somalias præsident siden 15. maj 2022. Han blev valgt af medlemmerne af Somalias parlament efter 3 valgrunder. Mohamud var tidligere også Somalias præsident fra 16. september 2012 til 16. februar 2017. Inden han blev valgt til præsident, arbejdede han som dekan på Simad universitet i Mogadishu. Han er medstifter og formand for partiet Peace and Development Party (Xisbiga Nabadda Iyo Horumarka) i 20211, og medstifter og formand for Union for Peace and Development Party i 2018.

Referencer

Eksterne henvisninger 

Somalias præsidenter
Politikere fra Somalia
Nuværende statsoverhoveder
Tomislav Nikolić

Tomislav Nikolić (født 15. februar 1952 er en serbisk politiker, der var Serbiens præsident fra 2012 til 2017.

Nikolić er tidligere medlem af Srpska Radikalna Stranka (Det serbiske radikale parti), hvor han også tjente som udøvende leder og parlamentarisk leder i en periode efter at partiets leder, Vojislav Šešelj, blev stillet for retten for krigsforbrydelser. Som partileder arbejdede Nikolić for at partiet skulle blive mere optaget af økonomiske og sociale problemstillinger frem for militant nationalisme. Han holdt posten fra 23. februar 2003 til 6. september 2008, hvor han trak sig efter en uenighed med Šešelj om Serbiens forhold til EU. Nikolić dannede derefter partiet Srpska Napredna Stranka (Det serbiske fremskridtsparti) og fik en del partimedlemmer fra SRS med.

Han var også leder af det serbiske parlament mellem 8. og 13. maj 2007, noget som gjorde ham til den parlamentsleder med kortest tjenestetid.

Referencer

Eksterne henvisninger 

Serbiens præsidenter
Politikere fra Serbien
Ischigualasto

Ischigualasto provinspark er beliggende i den nordvestlige Argentina.

Parken blev etableret i 1971, og størstedelen af den ligger i provinsen San Juan. Den omfatter i øjeblikket 60.369 hektar og strækker sig over grænsen til provinsen La Rioja, hvor den er omgivet af Talampaya nationalpark. I begge disse er der fundet en del fossiler af både pattedyr og dinosaurer. 

I år 2000 blev Ischigualasto sammen med Talampaya nationalpark optaget på UNESCOs Verdensarvsliste.

Eksterne henvisninger 

Naturparker
Verdensarvsområder i Argentina